Supplicat sanctitati vestre humilis creatura vestra frater Johannes (= Hemmingus), diuina ac sedis apostolice gracia episcopus Abiensis (!), quatenus sibi in persona dilecti famili (!) sui Elaui Petri, clerici Lincopensis diocesis, specialem graciam facientes eidem de beneficio ecclesiastico cum cura vel sine cura, spectante ad collationem, prouisionem, presentationem seu quamuis aliam dispositionem episcopi Strenginensis, si quod in ciuitate vel diocesi Strenginensi vacat ad presens vel quam primum vacauerit, eidem de benignitate apostolica dignemini misericorditer prouidere cum acceptatione, inhibitione, reseruatione, decreto et clausula anteferri et cum omnibus aliis non obstantibus et clausulis oportunis et executoribus ut in forma. – Fiat etc. R. Item supplicat sanctitati vestre idem episcopus, quatenus sibi consimilem gratiam facientes in persona dilecti sui Stephani Jacobi, presbyteri Lincopensis diocesis, ad collationem, presentationem, prouisionem seu quamuis aliam dispositionem episcopi Lincopensis etc. ut supra. – Fiat etc. R. Et quod transeat sina alia lectione. – Fiat. R. Datum apud Villam nouam Auinionensis diocesis IX kal. octobris anno octauo.